Na temelju članka 84. Zakona o odgoju i obrazovanju u osnovnoj i srednjoj školi (NN [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), [151/22](https://www.zakon.hr/cms.htm?id=55120), [155/23](https://www.zakon.hr/cms.htm?id=59863), [156/23](https://www.zakon.hr/cms.htm?id=59089)), te članka 58. Statuta Osnovne škole Hvar, Školski odbor je na 24.sjednici dana 23. siječnja 2025. godine donio:

**PROTOKOL O POSTUPANJU ŠKOLE U SLUČAJU ELEKTRONIČKOG NASILJA**

## **Članak 1.**

Protokol se odnosi na preveniranje mogućih situacija povećanog rizika kao i na postupanje u konkretnim situacijama e-nasilja s ciljem zaštite djece.

On utvrđuje obveze i odgovornosti kao i načine postupanja tj. što treba činiti ravnatelj, stručni suradnik, učitelj, učenik, drugi djelatnik škole i roditelj (skrbnik) djeteta.

## **Članak 2.**

Protokol sadrži:

* 1. opće prihvaćenu definiciju elektroničkog nasilja
	2. postupanje škole u slučaju e-nasilja među djecom
	3. evidencija škole o e-nasilju među djecom (prilog 1.)
	4. obrazac za opis događaja (prilog 2.)

## **Članak 3.**

Koordinatori Protokola o postupanju škole u slučaju e-nasilja su: pedagoginja, psihologinja i ravnateljica škole.

## **Članak 4.**

**Opće prihvaćena definicija elektroničkog nasilja**

***Elektroničko nasilje (engl.* cyberbullying*)*** je svaka komunikacijska aktivnost putem interneta (kroz uporabu e-mailova, web stranica, blogova), videa ili mobilnih telefona koja služi kako bi se neko dijete ponizilo, zadirkivalo, prijetilo mu se ili ga se teroriziralo na neki drugi način. Uvijek je cilj povrijediti, uznemiriti ili na bilo koji drugi način naštetiti djetetu, bilo u obliku tekstualnih ili video poruka, fotografija ili poziva ili neugodnih komentara. Može ga činiti jedna osoba ili grupa djece.

### **Elektroničko nasilje obuhvaća:**

* slanje anonimnih poruka mržnje
* poticanje grupne mržnje
* širenje nasilnih i uvredljivih komentara o vršnjaku
* kreiranje internetskih stranica (blogova) koje sadrže priče, crteže, slike i šale na račun vršnjaka
* zvučno i video snimanje
* slanje tuđih fotografija te traženje ostalih da ih procjenjuju po određenim karakteristikama
* otkrivanje osobnih informacija o drugima
* „provaljivanje“ u tuđe e-mail adrese
* slanje zlobnih i neugodnih sadržaja drugima
* prijetnje smrću
* izlaganje dobi neprimjerenim sadržajima
* seksualno namamljivanje

 **Članak 5.**

Elektroničko nasilje razlikuje se od „tradicionalnog“ vršnjačkog nasilja prema dostupnosti (prisutno je 24 sata na dan, svih 7 dana u tjednu), izloženosti (kod kuće i na mjestima koja su ranije bila sigurna za dijete), mnogobrojnijoj publici i svjedocima, anonimnosti koja olakšava kršenje socijalnih normi te kod žrtve pojačava osjećaj nesigurnosti i straha radi čega posljedice takvog oblika nasilja ponekad mogu biti i ozbiljnije od onih prouzročenih međuvršnjačkim nasiljem u stvarnim situacijama. S obzirom da ne dolazi do fizičkog kontakta između žrtve i publike, djeca i mladi teže vide i razumiju štetu koju njihove riječi mogu nanijeti.

## **Članak 6.**

## Koraci koje treba poduzeti pri pojavi elektroničkog nasilja među učenicima:

* 1. Odmah po prijavljenom e-nasilju ili sumnji na isto obavijestiti koordinatore protokola.
	2. Obaviti razgovor žrtve i koordinatora protokola.
	3. Obaviti razgovor koordinatora i djeteta/djece koja su sudjelovala u e-nasilju (počinitelji i promatrači).
	4. Obavijestiti roditelje ili zakonske skrbnike žrtve e-nasilja.
	5. Obavijestiti roditelje ili zakonske zastupnike djece koja su sudjelovala u e-nasilju.
	6. Slučaj prijaviti Centru za socijalnu skrb i policiji.
	7. Načiniti službene bilješke u obrascu evidencije škole o e-nasilju u školi (prilog 1.).
	8. Načiniti službene bilješke u obrascu za opis događaja (prilog 2.).
	9. Roditeljima ili zakonskim zastupnicima djeteta koje je žrtva e-nasilja kao i djeteta koje je nasilje provodilo, dati obavijesti o mogućim oblicima savjetodavne i stručne pomoći djetetu u odgojno-obrazovnoj ustanovi i izvan nje, a s ciljem potpore i osnaživanja djeteta te prorade traumatskog doživljaja. Održati radionice na temu e-nasilja u školskoj ustanovi.

Ovaj Protokol stupa na snagu danom donošenja, a bit će objavljen na Oglasnoj ploči škole.

Predsjednica Školskog odbora

Veronika Vidović

Ovaj Protokol je objavljen na Oglasnoj ploči škole dana 23. siječnja 2025 godine

 Ravnateljica

 Nada Jeličić, univ.spec.paed.

|  |  |
| --- | --- |
| **REPUBLIKA HRVATSKA** **OSNOVNA ŠKOLA HVAR** Kroz Burak 81, 21450 Hvar KLASA: 011-03/25-02/5 URBROJ: 2181-296-01-25-1 Hvar, 23. siječnja 2025.g. |  |

## PRILOG 1.: EVIDENCIJA ŠKOLE O SUKOBIMA I NASILJU U ŠKOLI

* NAZIV ŠKOLE:
* DATUM:
* SUDIONICI DOGAĐAJA:
* MJESTO I VRIJEME DOGAĐAJA:
* PODUZETE MJERE:
	+ - OSOBA KOJA PRIJAVLJUJE DOGAĐAJ:

Potpis:

## PRILOG 2.: OBRAZAC ZA OPIS DOGAĐAJA

* NAZIV ŠKOLE:
* DATUM:
* SUDIONICI DOGAĐAJA:
* MJESTO I VRIJEME DOGAĐAJA:
* OPIS DOGAĐAJA:
* ŠTO MISLIM O UZROCIMA DOGAĐAJA?
* MOJE MIŠLJENJE O PODUZETIM MJERAMA:
* ŠTO ĆU REĆI ILI PODUZETI NAKON DOGAĐAJA?
* DRUGA MOGUĆA RJEŠENJA – MOJI PRIJEDLOZI:

Potpis sudionika: Potpis stručne osobe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_